אחרי שהתאלמן בפעם השנייה, מלך אנדראש השני הקשיש, התחתן ב-14 במאי 1234 בסקשפהרוואר עם הנסיכה האיטלקייה הצעירה ביאטריצ'ה ד'אסטה, בת 23, אף על פי שבניו - בלה וקלמן - התנגדו בחירוף נפש לנישואים שלישיים אלה. היא הייתה בהריון כשבעלה המלך אנדראש השני מת ב-21 בספטמבר 1235. זמן קצר לאחר מכן עלה על כס המלכות בנו הבכור, בלה הרביעי .בלה וקלמן האשימו אותה שהיה לה בעת חיי באביהם, קשר בוגד של גילוי עריות עם המגנאט דנש, בנו של אמפוד שהיה בעל השפעה בחצרו של אנשראש השני. בלה הרביעי פיטר והעניר כמה מיועציו הקרובים ביותר של אביו, כולל דנש שעיניו סונוורו, נכלא ומאוחר יותר מת במאסר. בלה הורה על מעצרה של ביאטריצ'ה, אבל היא הצליחה להימלט לאימפריה הרומית הקדושה. שם בעיר והרדה, כיום חלק ממרבורג בדוכסות תורינגיה בתחילת שנת 1236 היא ילדה את הבן שלאחר המוות של אנדראש השני, אישטוואן.. בלה וקלמן ראו בו ממזר, שנולד מקשר מחוץ לנישואים של המלכה עם הרוזן דנש..כרוניקות מאוחרות יותר, למשל הכרוניקה המאויירת (Chronicon Pictum)
שניסו להוכיח את לידתו החוקית של אנדראש השלישי, התעלמו מפרטים אלה והדגישו שהמכלה האלמנה ביאטריצ'ה החליטה מרצונה החופשי לשוב לארצה.
אישטוואן קיבל את שמו לפי אישטוואן הקדוש, המלך הראשון של הונגריה, כי המלכה ביאטריצ'ה ביקשה להדגיש על ידי כך את מוצאו הלגיטימי של בנה.
כעבור ששה חדשים יצאה המלכה הגולה יחד עם תינוקה לפרארה . היא תכננה לחיות בחצר דודה, אולם המרקיז אצו ד'אסטה השביעי דחה את בקשתה וסירב להחזיר לה את האחוזות. בשנים הבאות היא נאלצה לנדוד ברחבי איטליה, ולא הצליחה להשיג תמיכה כספית מספקת על מנת לקדם את עניין בנה. בסופו של דבר האפיפיור אינוקונטיוס הרביעי העניק לה את הרווחים מ-35 מנזרים באיטליה על מנת לייצב את מצבה הכלכלי. . ב-1243 ביאטריצ'ה שלחה את אישטוואן בנה בן ה-7 לחצרו של אצו השביעי בפרארה. במקום הזה בילה אישטוואן את ילדותו וקיבל את חינוכו האבירי.
אירסו אותו לאיזבלה, הבן של פייטרו השני טרוורזארי. ביאטריצ'ה לא ויתרה לרגע על תביעות בנה לרווחים מלכותיים מהונגריה
לקריאה נוספת.
(גיולה קרישטו, פרנץ מאק - "השליטים מבית ארפאד")
(אטילה ז'ולדוש -ב "אישטוואן הקדוש ואנדראש השלישי" בעריכת סובאק, סנטפטרי וסאקאץ')
ג'ונתן קודג'יה
ג'ונתן אדג'ו קודג'יה (בצרפתית: Jonathan Adjo Kodjia; נולד ב-22 באוקטובר 1989) הוא כדורגלן איווארי המשחק בעמדת החלוץ באום סלאל.
קריירת מועדונים.
קודג'יה נולד בסן-דני שבפריז. קודג'יה לא שיחק כדורגל בנעוריו ולמעשה תכנן ללמוד ראיית חשבון, אך בטרם התחיל את לימודיו קיבל פנייה מסוכן שראה אותו משחק שהציע לו להיבחן בסטאד ריימס ושישה חודשים לאחר מכן הוחתם במועדון. ב-3 באוקטובר 2008 ערך את הופעת הבכורה שלו בקבוצה בהפסד 4-1 לדיז'ון. בריימס, קודג'יה מיעט לשחק והושאל לשרבורג, אמיין וקאן בהתאמה.
בקיץ חתם באנז'ה מהליגה הצרפתית השנייה. באנז'ה רשם את עונת הפריצה שלו בקריירה, כאשר כבש 15 שערים ב-28 משחקים ונכלל בנבחרת העונה בליגה ואף נבחר לשחקן המצטיין של העונה בליגה.
ב-20 ביולי 2015, קודג'יה הצטרף לשלוש שנים בבריסטול סיטי מהפוטבול ליג צ'מפיונשיפ תמורת 2 מיליון פאונד. ב-15 באוגוסט הבקיע את שער הבכורה שלו בקבוצה בהפסד 4-2 לברנטפורד. במדי בריסטול הבקיע 19 שערים ב-45 משחקים.
ב-30 באוגוסט 2016, קודג'יה חתם לארבע שנים באסטון וילה תמורת 11 מיליון פאונד. 3 ימים לאחר מכן, הבקיע את שער הבכורה שלו בקבוצה בניצחון 1-2 נגד רדינג. בנובמבר נבחר לכדורגלן החודש בליגה. באפריל נפצע בקרסולו וסיים את העונה מוקדם. באוקטובר של אותה שנה, נפצע בקרסולו בשנית ונעדר מהמגרשים עד מרץ .
ב-19 בינואר 2020, קודג'יה חתם באל-ע'ארפה מליגת העל הקטרית. 4 ימים לאחר מכן, ערך את הופעת הבכורה שלו בקבוצה בניצחון 2-4 נגד א-ריאן, בו כבש שלושער.
בקיץ הצטרף אום סלאל.
קריירה בינלאומית.
בטרם ערך הופעה בנבחרת בינלאומית כלשהי, קודג'יה קיבל פנייה לייצג את נבחרת בנין מאחר שניתן לדעת לפי שם משפחתו כי יש לו שורשים במדינה, אך קודג'יה לא היה זכאי לייצג את הנבחרת.
במאי קיבל זימון לנבחרת חוף השנהב וערך את הופעת הבכורה שלו בנבחרת בתיקו 0-0 נגד . ב-4 ביוני של אותה שנה, הבקיע את שער הבכורה שלו בנבחרת בניצחון 1-2 נגד . השתתף עם הנבחרת פעמיים בגביע אפריקה לאומות.
ראש המטה הכללי (אוסטריה)
ראש המטה הכללי (בגרמנית: Generalstab des Bundesheeres) הוא הדרג הפיקודי העליון בכוחות המזוינים של אוסטריה. הוא כפוף לשר ההגנה והוא היועץ הצבאי הישיר של ממשלת אוסטריה. מקביל לתפקיד הרמטכ"ל בצה"ל.
הרמטכ"ל הוא הקצין היחיד בצבא בדרגת גנרל (ארבעה כוכבים). הרמטכ"ל הנוכחי הוא רוברט בריגר שנכנס לתפקידו ב-27 ביולי 2018. לרמטכ"ל כפופים מפקדי צבא אוסטריה וחיל האוויר האוסטרי.
היסטוריה.
ב-1922 הקימה הרפובליקה האוסטרית הראשונה כוח צבאי ורודולף וידושיץ' מונה ל"מפקח הצבא". ב-1936 לנוכח האיום מצד גרמניה הנאצית, הורחבו סמכויותיו של המפקח והגדרת תפקידו שונתה ל"ראש המטה הכללי". ב-1938 בעקבות האנשלוס סופחה אוסטריה לגרמניה והצבא האוסטרי התאחד עם הוורמאכט. ב-1956 לאחר הקמת הרפובליקה האוסטרית השנייה, הוקם מחדש הצבא האוסטרי, וארווין פוסנגר מונה ל"מפקח הכללי של הכוחות". ב-2002 שונה שם התפקיד ל"ראש המטה הכללי".
עבדולאיי דיאלו
עבדולאיי דיאלו (בצרפתית: Abdoulaye Diallo; נולד ב-30 במרץ 1992) הוא כדורגלן סנגלי המשחק בעמדת השוער .
קריירת מועדונים.
דיאלו התחיל לשחק כדורגל במספר קבוצות כדורגל מקומיות ובגיל 10 הצטרף לקבוצת הילדים של סטאד ריימס. בשנת הצטרף לאקדמיה לכדורגל של קליירפונטיין בה שיחק שלוש שנים וממנה עבר לסטאד רן עמה זכה באליפות צרפת לנוער. ב-29 בנובמבר 2009 דיאלו ערך את הופעת הבכורה שלו בקבוצה בתיקו 1-1 נגד אולימפיק ליון. ב-18 באפריל 2010 חתם לשלוש שנים בקבוצה הבוגרת.
בקיץ הושאל ללה האבר בה שיחק שנתיים ולאחר מכן הושאל לריזספור מליגת העל הטורקית עד לסיום העונה.
ב-28 ביוני 2019, דיאלו חתם בגנצ'לרבירלי.
ב-14 בספטמבר 2020 הצטרף לנוטינגהאם פורסט מהפוטבול ליג צ'מפיונשיפ.
קריירה בינלאומית.
ב-28 במרץ 2015 ערך את הופעת הבכורה שלו בנבחרת סנגל בניצחון 1-2 נגד . השתתף עם הנבחרת פעמיים בגביע אפריקה לאומות ובמונדיאל 2018.
בנקודה שבה נגמר האור
בנקודה שבה נגמר האור הוא סינגל של הזמרים הישראלים טליסמאן ורביב כנר, שיצא לאור ב-27 בפברואר 2022.
רקע וכתיבה.
השיר נכתב והולחן בידי טליסמאן ופאר טסי. הוא הופק בידי טליסמאן וגלעד מרקוביץ'.
השיר שוחרר יחד עם קליפ שבוים בידי לירן סגל. בשיר עוסקים שני הזמרים בעקרונות של חייהם אותם זנחו. השיר כולל גם ביקורת נוקבת כנגד מה שנתפס כהפקרה של לוחמים שנפגעו נפשית במהלך מבצע צוק איתן.
ביקורת.
מבקר המוזיקה יוסי חרסונסקי העניק לשיר סיקור שלילי. הוא כתב שהחיבור בין טליסמאן לרביב כנר מאולץ, והעניק לשיר שניים וחצי כוכבים כוכבים מתוך חמישה.
פיאוני
פיאוני (בצרפתית: Peony) הוא רומן היסטורי מאת פרל בק שיצא לאור ב-1948. הספר עוסק בימיה האחרונים של קהילת יהודי קאיפנג מנקודת מבטה של משרתת סינית העובדת בביתה של משפחה יהודית.
רקע היסטורי.
הקהילה היהודית בקאיפנג התקיימה מאז המאה ה-12, ולמרות ניתוקה משאר העולם היהודי, הצליחה לשמור על מנהגיה ולא להיטמע בתוך התרבות הסינית. במאה ה-17, ההתבוללות החלה לכרסם במסורותיהם. שיעור נישואי התערובת בין יהודים לסינים גדל בהדרגה. הקהילה התפוררה בהדרגה במהלך המאה ה-18. הספר מתמקד בדור האחרון של הקהילה ומתאר את ההתפוררות ההדרגתית שלו.
עלילה.
הספר מסופר מנקודת מבטה של פיאוני, נערה סינית שנמכרה בילדותה כשפחה לבית משפחת עזרא - משפחה יהודית המתגוררת בקאיפנג. פיאוני גדלה בבית יחד עם בנו של אדונה, דוד. כאשר היא מתבגרת, היא מתאהבת בדוד, אולם הוא אינו מסוגל לראות בה יותר מאשר אחות קטנה. דוד עצמו עומד בפני דילמה באשר לנישואיו הקרבים. בעוד שאמו מעוניינת שיתחתן עם בתו של רב הקהילה, אביו מעוניין שיינשא לבתו של סוחר סיני עשיר. ההתלבטות של דוד מייצגת את הדילמה העומדת בפני כל שארית הקהילה בקאיפנג: שמירת המסורת היהודית, או היטמעות בתרבות הסינית.
אצטדיון קאופמן
אצטדיון קאופמן (באנגלית: Kauffman Stadium) הוא אצטדיון בייסבול בקנזס סיטי, מיזורי המשמש את קבוצת קנזס סיטי רויאלס מליגת ה-MLB. האצטדיון נמצא במתחם משותף עם אצטדיון ארווהד, שמשמש את קנזס סיטי צ'יפס מליגת ה-NFL. האצטדיון נקרא על שמו של יואינג קאופמן, המייסד והבעלים הראשון של קבוצת הרויאלס.
האצטדיון נפתח בשנת 1973 בתור אצטדיון הרויאלס, וקיבל את שמו הנוכחי 20 שנה מאוחר יותר, ב-2 ביולי 1993. מאז השיפוץ הגדול האחרון שלו בשנת 2009, יש בו 37,903 מושבים.